62023TJ0573_RES
Predmet C-573/23
Positive Group PAO
protiv
Vijeća Europske unije
Presuda Općeg suda (osmo prošireno vijeće) od 10. rujna 2025.
„Zajednička vanjska i sigurnosna politika – Mjere ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine – Zamrzavanje financijskih sredstava – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora – Uvrštenje i zadržavanje tužiteljeva imena na popisu – Pojam ‚subjekti koji djeluju u ruskom sektoru informacijskih tehnologija i imaju FSB‑ovu licenciju’– Članak 2. stavak 1. točka (i) Odluke 2014/145/ZVSP – Članak 3. stavak 1. točka (i) Uredbe (EU) br. 269/2014 – Prigovor nezakonitosti – Pogreška u ocjeni – Obveza obrazlaganja – Prava obrane”
Sudski postupak – Intervencija – Intervencijski podnesak – Formalni zahtjevi – Sažeti prikaz iznesenih razloga – Dopuštenost
(Poslovnik Općeg suda, čl. 145. st. 2. t. (b))
(t. 32.-36.)
„Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Pravne osobe, subjekti ili tijela koji djeluju u ruskom sektoru informacijske tehnologije i imaju FSB‑ovu licenciju ili dozvolu za oružje i vojnu opremu – Poštovanje načela pravne sigurnosti koje zahtijeva jasnoću, preciznost i predvidljivost učinaka pravnih pravila
(čl. 21. st. 2. t. (c) UEU-a; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 44.-49., 52., 65., 75., 76.)
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Zamrzavanje sredstava koja pripadaju pravnim osobama, subjektima ili tijelima koja djeluju u ruskom sektoru informacijske tehnologije i imaju FSB‑ovu licenciju ili dozvolu za oružje i vojnu opremu – Nedonošenje mjera ograničavanja od strane Vijeća u pogledu drugih osoba, subjekata ili tijela u istovjetnoj situaciji – Margina prosudbe Vijeća s obzirom na ciljeve propisa
(čl. 21. st. 2. t. (c) UEU-a; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 50., 51.)
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Pravne osobe, subjekti ili tijela koji djeluju u ruskom sektoru informacijske tehnologije i imaju FSB‑ovu licenciju ili dozvolu za oružje i vojnu opremu – Pojam licencija koju izdaje FSB
(Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 57.-64., 74., 126., 127., 140., 141., 231., 255., 256. i 266.)
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Pravne osobe, subjekti ili tijela koji djeluju u ruskom sektoru informacijske tehnologije i imaju FSB‑ovu licenciju ili dozvolu za oružje i vojnu opremu – Pojam subjekta – Matično društvo i njegova društva kćeri – Uključenost – Pretpostavke – Odlučujući utjecaj matičnog društva na njezina društva kćeri
(čl. 21. st. 2. t. (c) UEU-a; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 78.-86., 184., 185., 253., 254., 257.)
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Pravne osobe, subjekti ili tijela koji djeluju u ruskom sektoru informacijske tehnologije i imaju FSB‑ovu licenciju ili dozvolu za oružje i vojnu opremu – Odnosi ruskog sektora informacijske tehnologije i ruskih sigurnosnih službi – Nužnost izravne veze s informacijskim ratovanjem – Nepostojanje – Prikladnost mjera ograničavanja – Mjere ograničavanja kojima se ostvaruje legitiman cilj zajedničke vanjske i sigurnosne politike – Poštovanje načela proporcionalnosti
(čl. 3. st. 1. i 5. i čl. 21. st. 2. t. (c) UEU-a; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); Uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 90.-106., 110., 115., 118.-121., 128.-133., 143.)
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Ukrajini – Doseg nadzora – Ograničen nadzor općih pravila – Nadzor koji se proširuje na ocjenu činjenica i na provjeru dokaza u odnosu na akte koji se primjenjuju na posebne subjekte – Kriteriji za donošenje mjera ograničavanja – Odnosi ruskog sektora informacijske tehnologije i ruskih sigurnosnih službi – Nemogućnost Vijeća da pruži precizne dokaze i objektivne informacije o djelatnostima koje su po svojoj prirodi tajne – Diskrecijska ovlast Vijeća
(čl. 275, podst. 2.d UFEU-a; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); Uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 111.-113., 116., 117.)
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Zabrana ulaska i prolaska te zamrzavanje financijskih sredstava određenih osoba i subjekata s obzirom na stanje u Ukrajini – Ograničenje slobode poduzetništva – Dopuštenost – Pretpostavke – Ograničenje predviđeno zakonom – Poštovanje biti prava na koje se poziva – Postizanje cilja od općeg interesa koji Unija priznaje kao takav – Poštovanje načela proporcionalnosti – Ispunjeni uvjeti
(čl. 3. st. 5. i čl. 21. UEU-a; Povelja Europske unije o temeljnim pravima, čl. 16. i čl. 52. st. 1.; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); Uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 146.-155.)
Akti institucija – Obrazloženje – Obveza – Doseg – Mjere ograničavanja poduzete s obzirom na stanje u Ukrajini – Zamrzavanje financijskih sredstava određenih osoba i subjekta s obzirom na stanje u Ukrajini – Obveza navođenja specifičnih i konkretnih elemenata u obrazloženju koji opravdavaju predmetnu mjeru – Odluka donesena u kontekstu poznatom zainteresiranoj osobi koji joj omogućava da razumije doseg mjere koja se na nju odnosi – Dopuštenost sažetog obrazloženja
(čl. 296. podst. 2.d UFEU-a; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); Uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/849)
(t. 159.-171.)
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Ukrajini – Doseg nadzora – Dokaz utemeljenosti mjere – Obveza nadležnog tijela Unije da u slučaju osporavanja dokaže osnovanost razloga iznesenih protiv predmetnih osoba ili subjekata – Uvrštenje na popise utemeljeno na skupu preciznih, konkretnih i dosljednih indicija – Pogreška u ocjeni – Nepostojanje
(Povelja Europske unije o temeljnim pravima, čl. 47.; Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); Uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 174.-176., 191.-199., 204., 210., 211., 217., 223.-226., 236.-243., 248.-250., 259., 265., 269.-277.)
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Ukrajini – Doseg nadzora – Uvrštavanje tužitelja na popis priložen pobijanoj odluci kao posljedica njegovog statusa pravne osobe, subjekta ili tijela koje djeluje u ruskom sektoru informacijske tehnologije i ima FSB‑ovu licenciju ili dozvolu za oružje i vojnu opremu – Javno dostupni dokumenti – Načelo slobodne ocjene dokaza – Priopćeni elementi koji idu na teret i oni koji idu u korist
(Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456; uredbe Vijeća br. 269/2014, 2023/1216, 2023/1765, 2024/849 i 2024/2455)
(t. 178., 179., 208., 209.)
Pravo Europske unije – Načela – Prava obrane – Pravo na saslušanje – Mjere ograničavanja poduzete s obzirom na stanje u Ukrajini – Pravne osobe, subjekti ili tijela koji djeluju u ruskom sektoru informacijske tehnologije s dozvolom FSB-a ili vojnom dozvolom ili opremom – Kriteriji za donošenje mjera ograničavanja – Mjere opće primjene – Obveza prethodnog obavještavanja tužitelja o dokazima koji opravdavaju usvajanje novog kriterija od strane Vijeća – Nepostojanje
(čl. 29. UEU-a; Povelja Europske unije o temeljnim pravima, čl. 41. st. 2. t. (a); Odluka Vijeća 2014/145/ZVSP, kako je izmijenjena odlukama (ZVSP) 2023/1218, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (i); uredbe Vijeća br. 269/2014, čl. 3. st. 1. t. (i), 2023/1216, 2023/1765, 2024/849 i 2024/2455)
(t. 289., 290.)
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Pravne osobe, subjekti ili tijela koji djeluju u ruskom sektoru informacijske tehnologije s dozvolom FSB-a ili vojnom dozvolom ili opremom – Prava obrane – Naknadna odluka kojom je ime tužitelja zadržano na popisu osoba na koje se te mjere odnose – Obavještavanje zainteresirane osobe o novim elementima koji su uzeti u obzir prilikom periodičnog preispitivanja mjera ograničavanja – Povreda prava na saslušanje – Nepostojanje
(Povelja Europske unije o temeljnim pravima, čl. 41. i čl. 2. st. 1.; Odluka Vijeća 2014/145/ZVSP, kako je izmijenjena odlukama (ZVSP) 2022/1767, (ZVSP) 2022/2456 čl. 6. podst. 3e; uredbe Vijeća br. 269/2014, čl.14. st. 4., 2023/1765 i 2024/2455)
(t. 294., 295., 301., 318.)
Pravo Europske unije – Načela – Prava obrane – Pravo na saslušanje – Obveza Vijeća da odgovori na očitovanja koja su dotične osobe ili subjekti podnijeli prije donošenja predviđenih mjera ograničavanja – Nepostojanje
(čl. 41. st. 2. Povelje Europske unije o temeljnim pravima)
(t. 308., 312.)
Kratak prikaz
U svojoj presudi Opći je sud odbio tužbu za poništenje koju je društvo Positive Group PAO podnijelo protiv akata kojima ga je Vijeće Europske unije uvrstilo na popise osoba i subjekata na koje se odnose mjere ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Taj predmet omogućuje Općem sudu da prvi put odluči o zakonitosti kriterija (i) Odluke 2014/145 (
1
) kojim se Vijeću omogućuje donošenje mjera ograničavanja protiv pravnih osoba, subjekata ili tijela koji djeluju u ruskom sektoru informacijskih tehnologija a koja imaju FSB‑ovu licenciju.
Ta presuda donesena je u kontekstu niza mjera ograničavanja koje je Europska unija donijela nakon vojne agresije koju je Ruska Federacija počinila protiv Ukrajine 24. veljače 2022. Trgovačkom društvu Group PAO zamrznuta su financijska sredstva i ekonomski izvori u Europskoj uniji u lipnju i rujnu 2023. (
2
), a zatim u ožujku i rujnu 2024. (
3
) s obrazloženjem da je subjekt koji djeluje u ruskom sektoru informacijskih tehnologija i ima licenciju koju je izdao FSB. Vijeće je u rujnu 2024. izmijenilo razlog za uvrštenje tužiteljeva imena na predmetne popise, pri čemu je pojasnilo da je tužitelj holding društvo konglomerata sa sjedištem u Rusiji koji obuhvaća društvo AO Pozitiv Teknolodzhiz koje djeluje u ruskom sektoru informacijskih tehnologija i ima licenciju koju je izdao FSB.
U prilog svojoj tužbi za poništenje tužitelj ističe prigovor nezakonitosti kriterija (i) te se također poziva, među ostalim, na pogreške u ocjeni Vijeća.
Ocjena Općeg suda
Što se tiče prigovora nezakonitosti kriterija (i), Opći je sud presudio, kao prvo, da je taj kriterij u skladu s načelima predvidljivosti i pravne sigurnosti jer je dovoljno jasan i predvidljiv te da je diskrecijska ovlast Vijeća ograničena ciljevima koji se nastoje postići propisom kojim se uređuju predmetne mjere ograničavanja. U tom je pogledu istaknuo da se uvjetima primjene kriterija (i) na objektivan način definira određena kategorija osoba. Naime, primjena tog kriterija pretpostavlja ispunjenje dvaju objektivnih uvjeta, odnosno, s jedne strane, da predmetna pravna osoba, subjekt ili tijelo obavlja djelatnosti u ruskom sektoru informacijskih tehnologija i, s druge strane, da je nositelj FSB-ove dozvole ili licencije za „oružje i vojnu opremu”. Osim toga, kriterij (i) dio je pravnog okvira određenog ciljevima koji se nastoje postići predmetnim mjerama ograničavanja, odnosno potrebom izvršavanja najvećeg pritiska na ruska tijela kako bi ona okončala svoja djelovanja kojima se destabilizira Ukrajina kao i vojnu agresiju na tu zemlju. Te su mjere ograničavanja stoga u skladu s ciljem iz članka 21. stavka 2. točke (c) UEU-a.
Opći je sud pojasnio da, pod pretpostavkom da matično društvo drži ili kontrolira jedno od svojih društava kćeri na način da izvršava odlučujući utjecaj na to društvo, ona čine jedan „subjekt” u smislu kriterija (i). Stoga su uvjeti za uvrštavanje na temelju kriterija (i) subjekta koji čine matično društvo i njegovo društvo kći ispunjeni kada društvo kći obavlja djelatnosti u ruskom sektoru informacijske tehnologije i posjeduje FSB-ovu licenciju.
Kao drugo, Opći je sud smatrao da kriterij (i) nije očito neproporcionalan s obzirom na ciljeve koji se nastoje postići mjerama ograničavanja. Tim se kriterijem mogu ograničiti sredstva koja vlada Ruske Federacije ima za provedbu svojeg informacijskog rata s obzirom na to da, povezujući se s ruskim sigurnosnim službama, dotične pravne osobe, subjekti ili tijela izravno ili neizravno podupiru sposobnost Ruske Federacije da provodi svoja djelovanja i politike usmjerene na podrivanje teritorijalne cjelovitosti, suvereniteta i neovisnosti Ukrajine. Taj je kriterij stoga nužan s ciljem povećanja pritiska na ruske vlasti da okončaju svoja djelovanja i politike kojima se destabilizira Ukrajina, kako se one izvršavaju osobito putem informacijskog rata. Opći je sud pojasnio da kriterij (i) ugrožava sposobnost takvih subjekata da pruže potporu ruskim sigurnosnim službama i da nije očito neprikladan s obzirom na navedene ciljeve i stoga se ne može smatrati neproporcionalnim jer Vijeću ne nalaže da utvrdi stvarno sudjelovanje dotičnog subjekta u informacijskom ratu. U tom pogledu je smatrao da je uvjet predviđen kriterijem (i) koji se odnosi na posjedovanje FSB-a dozvole ili dozvole za „vojno oružje i opremu”, s obzirom na to da omogućuje da se obuhvate ne samo subjekti iz ruskog sektora informacijskih tehnologija koji stvarno sudjeluju u informacijskom ratu, nego i oni koje ruske sigurnosne službe mogu upotrijebiti kako bi im pomogle, prikladan i nužan za postizanje cilja koji se želi postići tim kriterijem.
Kao treće, Opći je sud smatrao da kriterij ne zadire neproporcionalno u slobodu poduzetništva (
4
). Osobito smatra, s obzirom na temeljnu važnost ciljeva koji se nastoje postići mjerama ograničavanja, da je Vijeće moglo smatrati, a da pritom ne prekorači granice svoje diskrecijske ovlasti, da su povrede slobode poduzetništva koje proizlaze iz primjene kriterija (i) prikladne i nužne za povećanje pritiska na Rusku Federaciju. Budući da te mjere ne sprečavaju ruska poduzeća u sektoru informacijskih tehnologija da obavljaju svoje poslovne djelatnosti, takva se ugrožavanja, s obzirom na ciljeve koji se žele postići, ne mogu smatrati nerazmjernim i neprihvatljivim uplitanjem kojim se nanosi šteta samoj biti slobode poduzetništva subjekata na koje se odnosi taj kriterij.
Što se tiče pogrešaka u ocjeni na koje se poziva tužitelj, Opći je sud pojasnio da je osoba navedena u prvotnim aktima i prvim aktima o zadržavanju, za koju treba utvrditi da ispunjava uvjete predviđene kriterijem (i), tužitelj kao subjekt, inače pod nazivom Positive Technologies ili Gruppa Pozitiva, a ne tužitelj kao društvo ili pravna osoba. Osim toga, iako je društvo Pozitiv Teknolodzhiz pravna osoba koja se pravno razlikuje od tužitelja, Vijeće je moglo valjano smatrati da je tužitelj, s obzirom na činjenicu da je držao 100 % udjela u tom društvu kćeri, izvršavao odlučujući utjecaj na to društvo kćer i da ono nije samostalni subjekt u odnosu na tužitelja. Stoga, budući da je utvrđeno da njegovo društvo kći Pozitiv Teknolodzhiz ima FSB-ovu licenciju, ispunjeni su uvjeti za uvrštavanje na temelju kriterija (i) tužitelja kao subjekta. U tom kontekstu, činjenica da porezni identifikacijski broj naveden na FSB-ovim licencijama ne odgovara poreznom identifikacijskom broju tužitelja kao pravne osobe nije relevantna kako bi se utvrdilo da tužitelj kao subjekt ispunjava uvjete za uvrštenje na temelju kriterija (i). Opći je sud zaključio da Vijeće nije počinilo pogrešku u ocjeni kada je uvrstilo i zadržalo tužiteljevo ime na predmetnom popisu.
(
1
)	Članak 2. stavak 1. točka (i) Odluke Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2014., L 78, str. 16.), kako je izmijenjena Odlukom Vijeća 2023/1218 od 23. lipnja 2023. (SL 2023., L 159 I, str. 526.) (u daljnjem tekstu: kriterij (i))
„1. Zamrzavaju se sva sredstva i gospodarski resursi koji pripadaju ili su u vlasništvu, u posjedu ili pod nadzorom: […]
(i) pravnih osoba, subjekata ili tijela koji djeluju u ruskom sektoru informacijske tehnologije s dozvolom koju izdaje Centar za izdavanje dozvola, certifikaciju i zaštitu državnih tajni Savezne sigurnosne službe Ruske Federacije (FSB) ili s ‚dozvolom za oružje i vojnu opremu’ koju izdaje rusko Ministarstvo industrije i trgovine[…]”.
(
2
)	Odluka Vijeća (ZVSP) 2023/1218 od 23. lipnja 2023. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenost i neovisnost Ukrajine (SL 2023., L 159 I, str. 526.) i Provedbena uredba Vijeća (EU) 2023/1216 od 23. lipnja 2023. o provedbi Uredbe br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023., L 159 I, str. 335.) (u daljnjem tekstu: prvotni akti) te Odluka Vijeća (ZVSP) 2023/1767 od 13. rujna 2023. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2023., L 226, str. 104.) i Provedbena uredba Vijeća (EU) 2023/1765 od 13. rujna 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023__ L 226, str. 3.) (u daljnjem tekstu: prvotni akti o zadržavanju).
(
3
)	Odluka Vijeća (ZVSP) 2023/847 od 12. ožujka 2024. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenost i neovisnost Ukrajine (SL L, 2024/847) i Provedbena uredba Vijeća (EU) 2023/849 od 12. ožujka 2024. o provedbi Uredbe br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L, 2024/849) (u daljnjem tekstu zajedno nazvane: drugi akti o zadržavanju) te Odluka Vijeća (ZVSP) 2023/2456 od 12. rujna 2024. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L, 2024/2456) i Provedbena uredba Vijeća (EU) 2023/2455 od 12. rujna 2024. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL L, 2024/2455) (u daljnjem tekstu: treći akti o zadržavanju).
(
4
)	Utvrđenu u članku 16. Povelje Europske unije o temeljnim pravima